Glenn Riddersholm stopper i Vendsyssel for at blive cheftræner i SønderjyskE, oplyser den nordjyske klub.

Glenn Riddersholm er ny SønderjyskE-træner.

Vendsyssel FF skriver i en pressemeddelelse, at klubbens nuværende sportsdirektør stopper i klubben for at blive cheftræner i SønderjyskE den 1. februar.

Riddersholm tiltrådte som sportsdirektør i Vendyssel i oktober, men nu skal han altså tilbage til trænergerningen.

Mandag stoppede SønderjyskE samarbejdet med den daværende cheftræner Claus Nørgaard.